Karin Andrekson

Karin Andrekson (sündinud 12. augustil 1959 Vändras) on eesti laulja (metsosopran).

Ta lõpetas aastal 1982 saksa filoloogia erialal Tartu Riikliku Ülikooli ja aastal 1986 laulu erialal Heino Elleri nimelise Tartu Muusikakooli (Aino Kõivu klassis).

Ta töötas aastatel 1982–1986 Tartu Riikliku Ülikooli raamatukogus bibliograafina. Aastatel 1986–2016 töötas ta teatris Estonia koorilauljana ja aastast 2016 samas tiitrite toimetajana.

Lisaks on ta aastast 1989 tegutsenud giidina, ta kuulub Tallinna giidide ühingusse. Ta on aastast 1986 Eesti Teatriliidu liige.

Isiklikku 
Tema isa oli muusikapedagoog Aksel Andrekson, abikaasa oli dirigent, pianist ja muusikapedagoog Jüri Alperten.

Viited 

Eesti lauljad
Tartu Ülikooli filoloogiateaduskonna vilistlased
Sündinud 1959